### Nisu mu opraštali što je želio da ostane svoj, pa mu zato nisu priznavali vrijednost čak ni u njegovim pjesničkim vrhuncima. Govorili su da su njegove pjesme melankolične i da ruše vjeru mladom naraštaju u budućnost revolucionarnog pohoda. Pjesnikovo ime i knjige izbjegavani su i zabranjivani u SSSR-u desetljećima, no njegova je popularnost u ruskom narodu samo rasla. Kada nisu bile tiskane, njegove pjesme su prepisivane i davane iz ruke u ruku.

### Sergej Jesenjin

### Lisica

**Na razmrskanoj nozi se dovukla
i savila kraj brloga uz brijeg.
Krvava nit je granicu povukla,
odijeliv joj od mrka lica snijeg.**

**Odzvanjo pucanj još kroz dim je pusti,
ljuljo u oku šumski joj se put.
Iz žbunja vjetar razbarušen, pusti,
raznosio je zvonku sačmu svud.**

**Nad njom ko žuna kružila je magla.
Vlažno se veče žarilo u krug.
Uznemirena glava već se sagla
i hladan bje na rani jezik dug.**

**Ko baklja žuti rep u snijeg je pao,
i dah gnjiloće obuze je svu.
Inja i dima vonj se širit stao,
a krv je tiho kapala po tlu.**

* Izdvoji elemente realizma i naturalizma.
* Kakva je atmosfera u pjesmi?
* Objasni stav lirskog subjekta (potkrijepi citatom).
* Objasni narativnost u pjesmi.
* Aktualizacija – iskaži svoj stav o problemu koji se javlja u pjesmi.

HALJINA MODRA I PLAVE OCI

Haljina modra i plave oci.
Lagao sam dragoj jedne noci.

Draga pitala:"Mecava vije?
Spremit cu postelju, pec se grije."

Odgovorih dragoj:"Netko sa visine
cvjetovima bijelim pokriva daljine.

Postelju spremi pec se grije,
bez tebe u srcu mecava vije."

* Odredi vrstu pjesme.
* Kakva je atmosfera u pjesmi?
* Koja je konotacija leksema mećava?
* Ispiši leksem koji naglašava intimnost.
* Objasni koja je ,prema tebi, svrha laganja u pjesmi.

Zelena frizura,
Djevičanske grudi,
Zašto ti, tanka brezo,
Pogled po jezeru bludi?

O čem ti zvoni pijesak?
I što ti vjetar veli?
Ili ti granata kosa
Mjesečev češalj želi?

Otkrij mi, otkrij, što misli
Tvoj drveni um,
Ja volim taj tvoj tužni,
Tvoj predjesenji šum.

A ona reče: - Druže,
Radoznao tako,
Danas u noći zvjezdanoj
Pastir je ovdje plako.

Ljeskala se je trava,
Mjesec je pružio sjene,
On grljaše koljena moja,
Bjelja no u žene.

Uzdahnuvši duboko
Pod zvonom grana ovih
Izustio je: Zbogom!
Do ždralova novih!

**Sergej Jesenjin**

* Objasni dijalog u pjesmi i što doznajemo iz njega.
* Usporedi ovu pjesmu s pjesmom Heinricha Heinea i objasni sličnost. Možeš rabiti engleski prijevod ili hrvatski prijevod pod naslovom Na sjeveru samotna smreka (Čitanka stranih književnosti 2)
* A single fir-tree, lonely,
on a northern mountain height,
sleeps in a white blanket,
draped in snow and ice.

His dreams are of a palm-tree,
who, far in eastern lands,
weeps, all alone and silent,
among the burning sands.
* Objasni leksem Zbogom! u ishodišnoj pjesmi.
* Koja je uloga interpunkcije u posljednjem katrenu?
* Izreci Jesenjinov stav prema prirodi i na osnovu čega si to zaključio/la? Po čemu je Jesenjin pjesnik sela?

*Nemoj likovati, nemoj da se smiješ,
ja sad volim drugu, do tebe mi nije.*

*Ta i ti znaš sama, priznaj makar sebi,
niti tebe vidim, niti dođoh k tebi.*

*Samo prođoh mimo, pa sam usput htio
zirnuti kroz prozor, otvoren je bio.*

* Objasni jednostavnost izraza i kompleksnost sadržaja
* Pročitaj pjesmu Pabla Nerude i objasni što je zajedničko u pjesmama.
* Izdvoji riječ koja je po tebi ključna u pjesmi i argumentiraj zašto.
* Uoči sintaktičku pogrešku koja je istovremeno srbizam te napiši stih u skladu s leksičkom normom.

### Ti ne voliš i ne žališ mene …

Ti ne voliš i ne žališ mene,
nisam više mio srcu tvom?
Gledajuć u stranu strast ti vene
sa rukama na ramenu mom.

Smiješak ti je mio, ti si mlada,
riječi moje ni nježne, ni grube.
Kolike si voljela do sada?
Koje ruke pamtiš? Koje zube?

Prošli su ko sjena kraj tvog tijela
ne srevši se sa plamenom tvojim.
Mnogima si na koljena sjela,
sada sjediš na nogama mojim.

Oči su ti poluzatvorene
i ti sanjaš o drugome nekom,
ali ljubav prošla je i mene,
pa tonem u dragom i dalekom.

Ovaj plamen sudbinom ne želi,
plahovita bješe ljubav vruća–
i ko što smo slučajno se sreli,
rastanak će biti bez ganuća.

Ti ćeš proći putem pored mene
da prokockaš sve te tužne zore.
Tek ne diraj one neljubljene
i ne mami one što ne gore.

I kad s drugim budeš jedne noći
u ljubavi, stojeći na cesti,
možda i ja onuda ću proći
i ponovo mi ćemo se sresti.

Okrenuvši drugom bliže pleći
ti ćeš glavom kimnuti mi lako.
“Dobro veče”,tiho ćeš mi reći.
“Dobro veče, miss”, i ja ću tako.

I ništa nam srca neće ganut,
duše bit će smirene posvema -
tko izgori, taj ne može planut,
tko ljubljaše, taj ljubavi nema.

* Samostalno interpretiraj pjesmu.
* Na osnovu pročitanih pjesama izreci svoj stav o Jesenjinovoj poeziji.
* Izdvoji najljepši stih/ove.
* Napiši kratko razmišljanje što u tvom životu znači lirika. Pri tome vodi računa da su stihovi sastavni dio, ne samo književnosti, nego i glazbe. Da moraš odabrati (a moraš) antologijske stihove, odaberi pet najboljih primjera.
* Po kojim su načelima u prethodnoj smjernici napisani zarezi? Napiši i sam/a po dva primjera prema istim načelima.
* Potraži na You tubeu zvučne zapise Jesenjinovih pjesama. Koji ih pjesnik najčešće krasoslovi?
* Pročitaj što je o nesretnom pjesniku zapisao Dobriša Cesarić. Što misliš kako je moguće da jedna osoba tako utječe na čitatelja? Pronađi u Vremeplovu 4 parafrazu Jesenjinove posljednje pjesme. Tko ju je napisao i što je, po tebi, istinitije? A što ljepše?

U spomen Sergeju Jesenjinu

Između ljudi što pjevaju život
I grabe užitke iz noći i vina,
Ima ih koji padajuć rastu,
Padajuć rastu kao lavina.

Njihova duša gasne i gasne,
Da sto puta jače u pjesmama sine,
A njihov put je čist i bijel
Kao snježni put lavine.

Cesarić

nadnevak: ocjena: bodovi: